ওইয়াসুমি পুনপুন

**ওইয়াসুমি পুনপুন** (জাপানি: おやすみプンプン; হেপবার্ন: Oyasumi Punpun) একটি জাপানি মাঙ্গা সিরিজ, যা ইনিও আসানো রচনা ও অঙ্কন করেছেন। এটি প্রথমে শোগাকুকানের "সেইনেন মাঙ্গা সাময়িকী" *Weekly Young Sunday*-এ ২০০৭ থেকে ২০০৮ সালের মধ্যে ধারাবাহিকভাবে প্রকাশিত হয় এবং পরে *Weekly Big Comic Spirits*-এ স্থানান্তরিত হয়, যেখানে এটি ২০০৮ থেকে ২০১৩ সাল পর্যন্ত প্রকাশিত হয়। এর অধ্যায়গুলো পরবর্তীতে তেরটি ট্যাঙ্কোবোন খণ্ডে সংকলিত হয়। উত্তর আমেরিকায় এটি ইংরেজি ভাষায় প্রকাশের জন্য ভিজ মিডিয়া কর্তৃক লাইসেন্সপ্রাপ্ত হয়।

একটি চরিত্রের ক্রমান্বয়ে গঠনের (কামিং টু এইজ) নাট্যধর্মী কাহিনি হিসেবে, এটি 'ওনোদেরা পুনপুন' নামের এক শিশুর জীবনকে অনুসরণ করে—তার প্রাথমিক বিদ্যালয়ের দিনগুলো থেকে শুরু করে তার কুড়ির শুরুর দিক পর্যন্ত। এই সময়ে সে তার অকার্যকর পরিবার, প্রেমজ জীবন, বন্ধু, জীবনের লক্ষ্য এবং অস্থির মানসিকতার সঙ্গে মোকাবিলা করে, পাশাপাশি মাঝে মাঝে তার সহপাঠী ও পরিবারের সদস্যদের জীবন ও সংগ্রামের দিকেও আলোকপাত করা হয়।

পুনপুন এবং তার পরিবারের সদস্যরা বাস্তবে সাধারণ মানুষ হলেও, পাঠকের কাছে তাদেরকে খুবই সরলভাবে আঁকা পাখির আকৃতিতে উপস্থাপন করা হয়েছে। মাঙ্গাটি বিষণ্নতা, প্রেম, মানসিক আঘাত, সামাজিক বিচ্ছিন্নতা, মৃত্যু এবং পারিবারিক সম্পর্কের মতো বিষয়গুলো গভীরভাবে অনুসন্ধান করে।

## সারসংক্ষেপ
ওইয়াসুমি পুনপুন জাপানে বসবাসকারী এক কিশোর, পুনপুন ওনোদেরার জীবন-অভিজ্ঞতাকে অনুসরণ করে, পাশাপাশি তার কয়েকজন বন্ধুর জীবনকেও তুলে ধরে। কাহিনিটি পুনপুনের বড় হয়ে ওঠার পথকে অনুসরণ করে এবং তা তার জীবনের প্রায় চারটি পর্যায়ে বিভক্ত—প্রাথমিক বিদ্যালয়, মাধ্যমিক বিদ্যালয়, উচ্চবিদ্যালয় এবং তার কুড়ির শুরুর সময়কাল।

## চরিত্র

### পুনপুন ওনোদেরা (小野寺 プンプン, Onodera Punpun) /

### পুনপুন পুনইয়ামা (プン山 プンプン, Punyama Punpun)
একজন কিশোর ছেলে, যাকে প্রায়শই পাখির আকৃতিতে উপস্থাপন করা হয়, যদিও চরিত্রের বিকাশের সঙ্গে সঙ্গে তাকে অন্যান্য রূপেও দেখানো হয়। যখন সে জীবনের বিষয়ে বিভ্রান্ত বা বিষণ্ন বোধ করে, তখন সে তার চাচা শেখানো একটি মন্ত্র ব্যবহার করে “ঈশ্বর”-এর সঙ্গে যোগাযোগ করার চেষ্টা করে এবং নিজের প্রশ্নের উত্তর খোঁজে।

### আইকো তানাকা (田中 愛子, Tanaka Aiko)
পুনপুনের প্রধান প্রেমের আগ্রহ। কাহিনির শুরুতে সে পুনপুনকে প্রস্তাব দেয় যে তারা একসঙ্গে কাগোশিমায় পালিয়ে যাবে এবং নতুন জীবন শুরু করবে। মাঝে মাঝে সে “ওরিহারা” (織原) পদবীও ব্যবহার করে, যা তার ব্যক্তিগত পরিস্থিতির পরিবর্তনকে নির্দেশ করে।

### ঈশ্বর (神, Kami; আক্ষরিক অর্থ “ঈশ্বর”)
একটি সত্তা, যাকে একটি ফটোগ্রাফিক আফ্রো মাথার আকারে দেখানো হয়, এবং প্রয়োজনের সময় প্রায়ই পুনপুনের সামনে উপস্থিত হয়। পুনপুন “Dear God, Tinkle Tinkle hoy” (神様神様チンクルホイ, Kamisama Kamisama Chinkuru hoi) উচ্চারণ করে তাকে আহ্বান করে, এবং এই সত্তাটি তার মানসিক অবস্থার প্রতিফলন হিসেবেও কাজ করে।

### মামা পুনপুন
পুনপুনের মা, যিনি বিষণ্নতা, মেজাজের হঠাৎ পরিবর্তন এবং রাগের সমস্যায় ভোগেন। তার সঙ্গে পুনপুনের সম্পর্ক জটিল ও টানাপোড়েনপূর্ণ; পুনপুনের বাবা-মায়ের বিচ্ছেদের পর তিনি পুনপুনকে তার নিজের পদবী “ওনোদেরা” দেন এবং একা হাতে তাকে বড় করার চেষ্টা করেন।

### ইউইচি ওনোদেরা (小野寺 雄一, Onodera Yūichi)
পুনপুনের চাচা, ত্রিশের কোঠায় একজন ফ্রিটার (অস্থায়ী কাজ করা ব্যক্তি)। পুনপুনের মা হাসপাতালে ভর্তি থাকাকালীন তিনি পুনপুনের দেখাশোনা করেন এবং তার জীবনে একটি গুরুত্বপূর্ণ অভিভাবকসুলভ ভূমিকা পালন করেন।

### মিদোরি ওকুমা (大隈 翠, Ōkuma Midori)
ইউইচির প্রেমিকা, যিনি একটি ক্যাফে পরিচালনা করেন। তিনি কিছু সময়ের জন্য পুনপুনের পরিবারে যুক্ত হন এবং পুনপুন ও তার পরিবারের যত্ন নিতে সাহায্য করেন, বিশেষ করে তাদের কঠিন সময়ে মানসিক সহায়তা প্রদান করেন।

### সাচি নানজো (南条 幸, Nanjō Sachi)
পুনপুনের তরুণ বয়সে পরিচিত এক নারী। তিনি একজন উদীয়মান মাঙ্গা শিল্পী এবং ধীরে ধীরে পুনপুনের ঘনিষ্ঠ বন্ধুদের একজন হয়ে ওঠেন, তার জীবনে স্থিতিশীলতা আনার চেষ্টা করেন।

### মাসুমি সেকি (関 真澄, Seki Masumi)
পুনপুনের শৈশবের বন্ধুদের একজন এবং শিমিজুর ঘনিষ্ঠ সঙ্গী। সে কিছুটা নৈরাশ্যবাদী ও নির্লিপ্ত স্বভাবের হলেও, শিমিজুর প্রতি গভীরভাবে যত্নশীল এবং তাকে রক্ষা করার চেষ্টা করে।

### কো শিমিজু (清水 コー, Shimizu Kō)
পুনপুনের শৈশবের বন্ধুদের একজন। তার কল্পনাশক্তি অত্যন্ত প্রবল এবং সে প্রায়ই বাস্তবতা থেকে বিচ্ছিন্ন চিন্তায় ডুবে থাকে; সে সেকির ওপর নির্ভরশীল এবং পরবর্তীতে পেগাসাসের ধর্মীয় গোষ্ঠীতে যোগ দেয়।

### তোশিকি হোশিকাওয়া (星川 敏樹, Hoshikawa Toshiki) / পেগাসাস
পুনপুনের শহরে “আকাশিক রেকর্ডস”-কে কেন্দ্র করে গড়ে ওঠা একটি গোষ্ঠীর নেতা। তিনি একটি রহস্যময় ও প্রভাবশালী পার্শ্বচরিত্র, যার কার্যকলাপ গল্পে গুরুত্বপূর্ণ প্রভাব ফেলে।

### মিতসুকো তানাকা (田中 光子, Tanaka Mitsuko)
আইকোর সৎমা। তিনি একটি গোষ্ঠীর সদস্য এবং তার সৎকন্যার প্রতি নিষ্ঠুর ও নির্যাতনমূলক আচরণ করেন, পাশাপাশি মানসিক অস্থিরতার লক্ষণও প্রকাশ করেন। যদিও তিনি পরে পঙ্গু হয়ে যান, পরবর্তী অধ্যায়ে প্রকাশ পায় যে এটি আসলে একটি অভিনয় ছিল।

### হেইরোকু শিশিদো (宍戸平六, Shishido Heiroku)
পুনপুনের বাড়িওয়ালা, যিনি সময়ের সঙ্গে সঙ্গে তার বন্ধু হয়ে ওঠেন এবং তার জীবনের বিভিন্ন পর্যায়ে সহায়ক ভূমিকা পালন করেন।

### শুনতারো হারুমি (晴見俊太郎, Harumi Shuntaro)
পুনপুনের শৈশবের বন্ধুদের একজন, যিনি পরবর্তীতে একজন প্রাথমিক বিদ্যালয়ের শিক্ষক হন এবং নিজের জীবনে স্থিতিশীলতা অর্জন করার চেষ্টা করেন।

## উৎপাদন
আসানো *সোলানিন* সমাপ্ত করার এক বছর পর এই মাঙ্গার ঘোষণা দেন। এর সাফল্যে অনুপ্রাণিত হয়ে আসানো জানান যে তিনি “ভালো অনুভূতির গল্প” লেখা থেকে সরে আসতে চান।  *Monthly Sunday Gene-X*-এর প্রধান সম্পাদক টোকিয়ে কোমুরো, যিনি আসানোর সমর্থক ছিলেন, বলেন যে আসানোর পূর্ববর্তী কাজগুলোর সাফল্য ও সুনামের কারণেই তিনি এই মাঙ্গাটি ধারাবাহিকভাবে প্রকাশ করার সুযোগ পেয়েছিলেন। 

|||||||||||
## ভলিউম

## অভ্যর্থনা
জানুয়ারি ২০১৯ সালের মধ্যে মাঙ্গাটির প্রায় ৩০ লক্ষ কপি প্রচলনে ছিল।  ওইয়াসুমি পুনপুন ২০১৬ সালে সেইনেন বিভাগে ২২তম স্প্যানিশ মাঙ্গা বার্সেলোনা পুরস্কার অর্জন করে। সিরিজটির প্রথম চারটি খণ্ডের জন্য এটি ২০১৭ সালের আইজনার পুরস্কারে “Best U.S. Edition of International Material—Asia” বিভাগে মনোনীত হয়। এছাড়াও, ২০০৯ সালে ১৩তম জাপান মিডিয়া আর্টস ফেস্টিভাল পুরস্কারে মাঙ্গাটি জুরি রেকমেন্ডেশন লাভ করে।

## তথ্যসূত্র